Diari Oficial de la Generalitat Valenciana


Sumari del DOGV 2941, del 28-02-1997 (1997/840876)

RESOLUCIÓ de 23 de gener de 1997, del conseller d'Obres Públiques, Urbanisme i Transports, pel qual s'aproven definitivament les Normes Subsidiàries de Mutxamel.
-----------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   ALTRES DISPOSICIONS

Número del document
:   1997/840876


Data del document
:   23-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 23 de gener de 1997, del conseller d'Obres Públiques, Urbanisme i Transports, pel qual s'aproven definitivament les Normes Subsidiàries de Mutxamel.   
Vist l'expedient relatiu al projecte de modificació núm. 14 de las Normes Subsidiàries de Planejament Municipal de Mutxamel (Alacant), i de conformitat amb els següents:   
Antecedents de fet  
Primer  
L'ajuntament, en sessió plenària de 24 de setembre de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 9 d'agost de 1996 i en un dels diaris de major difusió provincial de data 13 de juliol de 1996, sense que s'hi formule cap al·legació.  
Segon  
La documentació està integrada per memòria informativa i justificativa i plànols d'ordenació vigent i modificada.  
Tercer  
La Comissió Territorial d'Urbanisme d'Alacant, reunida en sessió de 20 de desembre de 1996, va informar favorablement l'expedient de referència.  
Quart  
Aquesta Conselleria d'Obres Públiques, Urbanisme i Transports, el 2 de gener de 1997, d'acord amb el dictamen del Servei de Coordinació Territorial i a proposta de la Direcció General d'Urbanisme, va informar favorablement l'aprovació d'aquesta modificació de planejament.  
Fonaments de dret  
Primer  
Quant al procediment, en aquest cas, s'han observat les prescripcions legalment establides per les modificacions de planejament general d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, l'objecte de la modificació és el següent:  
- 551,40 m2 de sòl no urbanitzable zona verda pública, passen a sòl no urbanitzable zona d'equipament comunitari.  
- 589,47 m2 de sòl classificat de sòl no urbanitzable zona 11 agrícola, passen a sòl no urbanitzable zona d'equipament comunitari.  
- 551,40 m2 de sòl classificat de no urbanitzable zona d'equipament comunitari, passen a sòl no urbanitzable zona verda pública.  
L'ajuntament manifesta que, relacionant aquesta modificació amb la núm. 11 que, ja va ser aprovada per la Comissió Territorial d'Urbanisme, la superfície de zones verdes públiques no pateixen cap variació, mentre que es produeix un increment en la zona d'equipament comunitari de 589,47 m2.  
La justificació adduïda es basa en el fet que l'ajuntament té una zona d'equipament comunitari de 2.161 m2 de superfície, situada al nord de la prolongació del carrer de Ramón y Cajal, al costat de la zona verda pública de 561,40 m2 de superfície, i és la seua configuració semblant a un triangle, cosa que ha plantejat problemes a l'hora d'encaixar les edificacions previstes, atesa la seua forma irregular.  
És per això que l'ajuntament pretén remodelar aquesta zona, de manera que els edificis que es projecten a la zona d'equipament comunitari disposen de les formes geomètriques necessàries, per a la ubicació en aquesta zona de la Casa de la Cultura, Casal de Tercera Edat i Casal de Festes.  
En definitiva, aquesta modificació no produeix cap menyscabament en les zones verdes o espais lliures previstos per les Normes Subsidiàries de Planejament Municipal de Mutxamel, sinó que es tracta d'un simple canvi d'ubicació que s'estima raonablement justificat des de la perspectiva d'una millor ordenació urbanística per a l'ús i gaudi dels dits espais i dotacions públiques.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva d'aquesta modificació de les Normes Subsidiàries de Mutxamel.  
Quart  
El conseller d'Obres Públiques, Urbanisme i Transports és competent per a l'aprovació definitiva de l'expedient, segons l'article 38.3 en relació amb la disposició transitòria novena de la citada Llei Reguladora de l'Activitat Urbanística i amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals citats i la resta de general i pertinent aplicació, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual núm. 14 de les Normes Subsidiàries de Planejament Municipal de Mutxamel.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la notificació individualitzada.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des del dia de la notificació o de la publicació d'aquesta.  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que s'hi puga presentar qualsevol altre recurs que s'estime oportú.  
València, 23 de gener de 1997.- El conseller d'Obres Públiques, Urbanisme i Transports: Luis Fernando Cartagena Travesedo.